Auma Obama

Rita Auma Obama (born 1960) be a Kenyan-British community activist, sociologist, journalist, author, den half-sisto of de 44th presido of de United States, Barack Obama. Obama dey serve as de executive chairwoman of Sauti Kuu Foundation (Strong Voices Foundation), a non-profit organisation wey dey help orphans den oda young people wey dey struggle plus poverty insyd Kenya.

Background den education
Auma Obama be de daughter of Barack Obama Sr. den ein first wifey, Kezia Obama (née Aoko).Kepher Otieno, and George Olwenya (4 November 2008). "Fascinating story of Obama family". The Standard. Nairobi. Archived from the original on 17 August 2009. Retrieved 28 June 2018.Walker, Tim (13 December 2011). "Barack Obama's stepmother, Kezia Obama, is granted British citizenship". The Daily Telegraph. London. Retrieved 28 June 2018. She be de older half-sisto of Barack Obama. After she attend a local elementary school den The Kenya High School for secondary education (1973–1978), na she secure a scholarship make she attend university insyd Germany. Na she study German at Heidelberg University from 1981 til 1987. After ein graduation from Heidelberg, na she go for graduate studies at de University of Bayreuth, wey she graduate plus a Doctor of Philosophy degree insyd 1996. She sanso study at de German Film and Television Academy insyd Berlin. Na Obama ein final project at de Film Academy be de twenty-minute film All That Glitters (1993), wich dey blend genre conventions insyd depicting de vulnerability of Black lives insyd post-unification Germany.
 Ein Humanitarian commitment 
Na Obama live insyd de United Kingdom after ein studies. While der, na she help ein mommie, Kezia, to relocate from Kenya to de UK. Na dem grant Kezia British citizenship insyd 2011.

Insyd 1996, na Obama marry an Englishman, Ian Manners. Dem be de parents of Akinyi Manners (born 1997). Na Obama den Manners divorce insyd 2000. Insyd 2007, na Obama den Akinyi relocate to Kenya.

Na Obama work for five years insyd Kenya plus de international charity CARE International as de organization ein East Africa Coordinator before she start ein own charity, Sauti Kuu Foundation, sam times dem refer to as Auma Obama Foundation.

Insyd 2010, na de Jacobs Foundation ein board of trustees appoint am as a new member. Dis foundation (de 1st wealthiest Swiss charitable organization), plus ein registered office insyd Zürich, dey provide funding den support worldwide wey e get an annual funding budget wey dey amount to approximately CHF 35 million ($33.66 million insyd 2010) for projects wey dey benefit young people den dema integration into society.

Oda considerations
Na Obama attend Barack Obama ein, ein half-bro's, inaugurations to de Senate den de presidency, insyd 2005 den 2009, respectively.
 References 

Category:Kenyan people
Category:1960 births
Category:Human
Category:Kenyan journalists
Category:Kenyan women journalists
Category:Kenyan sociologists
Category:Kenyan women sociologists
Category:Heidelberg University alumni
Category:University of Bayreuth alumni
Category:Obama family
Category:Kenyan emigrants to de United Kingdom
Category:Alumni of Kenya High School

External links

 Profile at the Auma Obama Foundation (Sauti Kuu Foundation)
 As K’Ogelo readies to receive Barack Obama, Malik unmoved As of 3 July 2018.

Category:Kenyan women insyd politics